แม่ของผม ติดกินยาครับ เวียนหัว ปวดหัว นอนไม่หลับ เป็นนิดๆหน่อยๆก็กินช่วงนี้แม่ นอนไม่ค่อยหลับ ถ่ายไม่ออก กินอาหารไม่ได้ เวียนหัวเป็นประจำ อาเจียนด้วยครับชอบกินเผ็ด -แนะนำหน่อยครับ
สวัสดีค่ะ อาการนอนไม่หลับ กินได้น้อย อาเจียนเวียนศีรษะนั้น เป็นอาการที่อาจจะค่อนข้างกว้างไม่ได้จำเพาะเจาะจงต่อโรคใดชัดเจน คงต้องดูว่าอาการอะไรเป็นมากที่สุด จึงจะทำให้จำกัดโรคได้แคบขึ้นแต่โดยส่วนใหญ่แล้ว สาเหตุที่ทำให้คลื่นไส้ อาเจียน หากเป็นเฉียบพลันอาจเกิดจากภาวะอาหารเป็นพิษหรือลำไส้อักเสบ มักปวดท้อง ถ่ายเหลว มีไข้ร่วมด้วย หรือถ้าเป็นน้อยๆแต่เป็นมาเรื้อรัง อาจนึกถึงภาวะกรดไหลย้อนอาจมีแสบร้อนกลางอก จุกลิ้นปี่ หรือมีกระเพาะอาหารอักเสบ/แผลในกระเพาะ ทำให้ไม่ค่อยอยากอาหาร ไม่สบายเนื้อตัวได้ หากกินอาหารเผ็ดแล้วมีอาการมากขึ้นอาจจะนึกถึงโรคในกลุ่มนี้ได้มากส่วนอาการเวียนศีรษะและนอนไม่หลับอาจเป็นอาการร่วมจากการเจ็บป่วยของร่างกายใดๆ หรือมีความเครียด ความวิตกกังวลใดๆในชีวิตร่วมด้วย จึงไปรบกวนการนอนเบื้องต้นแนะนำงดอาหารที่ทำให้มีอาการ งดชา กาแฟ แอลกอฮอล์ กินอาหารมื้อไม่ใหญ่มาก แต่กินให้ตรงเวลาทุกมื้อ หากิจกรรมที่ผ่อนคลายทำระหว่างวันและก่อนนอน เข้านอนและตื่นนอนให้เป็นเวลา ฟังเพลง ฟังธรรมะเพื่อสงบจิตใจหากนอนไม่หลับ ควรไปพบแพทย์หากอาการเป็นมาก พักผ่อนแล้วไม่ทุเลา หรือกินอะไรไม่ได้เลย รู้สึกอ่อนเพลียมาก